Chanjo ya Homa ya Manjano A ni chanjo ambayo huzuia Homa ya Manjano A. Ni faafu kwa karibu 95% ya hali na hudumu kwa angalau miaka kumi na mitano na ikiwezekana kwa maisha yote ya mtu. Ikitolewa, vipimo viwili vinapendekezwa kuanzia baada ya umri wa mwaka mmoja. Hutolewa kwa kudunga sindano kwenye misuli. Shirika la Afya Duniani (WHO) linapendekeza chanjo ya ulimwenguni katika maeneo ambayo ugonjwa huo ni wa kawaida. Mahali ambapo ugonjwa huu ni kawaida sana, chanjo ya kuenea kila pahali haipendekezwi kwani watu wote hupata kingamwili kupitia kwa uambukizi wakiwa watoto. Kituo cha Udhibiti na Kinga dhidi ya Magonjwa (CDC) kinapendekeza kuwapa chanjo watu wazima walio kwenye hatari sana na watoto wote. Athari kuu ni nadra sana. Uchungu katika sehemu iliyodungwa sindano hutokea kwa karibu 15% ya watoto na nusu ya watu wazima. Chanjo nyingi za Homa ya Manjano A huwa na virusi visivyo tendaji huku chache huwa na virusi hafifu. Zile zenye virusi hafifu hazipendekezwi wakati wa ujauzito au kwa wale walio na kinga duni mwilini. Uundaji chache huunganisha homa ya manjano A na ama chanjo ya homa ya manjano B au ya homa ya matumbo.